24PES-197

Contigo Navarra-Zurekin Nafarroa talde parlamentarioko Carlos Guzmán Pérez jaunak, Legebiltzarreko Erregelamenduan ezarritakoaren babesean, honako galdera hau egiten du, Hezkuntza Departamentuak idatziz erantzun dezan.

CCOO sindikatuaren salaketa publiko bati esker jakin dugu Hezkuntza Departamentuak baimena eman duela, Zizur Zendeako Udalak eskatuta, bertako haur-eskolako lerroak 6tik 3ra murrizteko. Halaber, zenbait familia kezkatuta azaldu dira beren seme-alabentzako plazarik egon ez daitekeelako etorkizun hurbilean.

Hezkuntzako kontseilariak orain dela zenbait hilabete iragarri zuen 2024-2025 ikasturtean doakoa izanen dela 0tik 3 urtera bitarteko Haur Hezkuntzako lehen zikloa Nafarroako haur-eskoletan izena emandako seme-alabak dauzkaten familia guztientzat, bai foru-gobernuak zuzenean kudeatutakoetan bai foru-gobernuarekiko itunak dauzkaten foru-erkidegoko toki-entitateen mendeko haur-eskoletan. Testuinguru horretan, non erronka handia izan behar baitu eskaintza horren unibertsalizazioak, zaila egiten zaigu ulertzea lerroen murrizketa hori.

Nafarroako Gobernuak zer balorazio egiten du lerro-murrizketa hori dela-eta? Izan ere, Zizur Zendeako familia askok uste du bere seme-alabak plazarik gabe geldi daitezkeela haur-eskola horretan.

Iruñean, 2024ko apirilaren 18an

Foru parlamentaria: Carlos Guzmán Pérez